cyanic-selkie/wikianc huggingface dataset:
Y-8-ի ավիավթար Տավոյում
Անհետացում
Ժամը 13:06 (06:06 UTC) (այդ ժամանակ ինքնաթիռը գտնվում էր Տավոյից 37 կմ արևմուտք) Shaanxi Y-8-ի հետ կապն արդեն ընդհատվեց։ Հայտնի է, որ ինքնաթիռը գտնվում էր ծովի մակարդակից 5500 մետր բարձրության վրա ։ Կապի կորստից հետո որոնողափրկարարական աշխատանքները սկսվեցին Անդամանյան ծովում ։ Մամլո քարտուղարը նշել է, որ ավիավթարի ժամանակ եղանակային պայմանները եղել են նորմալ ։ Ըստ վերջին տվյալների՝ ինքնաթիռի մնացորդները հայտնաբերվել են Տավոյից 218 կմ հեռավորության վրա ։
Ծանոթագրություններ
Կատեգորիա:2017 աղետներ
Քարոզգիրք, մեկնութիւն Յովհաննու (3191, Գրիգոր Տաթևացի)
Քարոզգիրք, մեկնութիւն Յովհաննու (3191), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3191 թվի տակ։ Ձեռագիրը գրվել է ենթադրաբար 15-րդ դարում Ավաք երեց, Դավիթ կրտսեր, տեր Թումա գրիչների կողմից ենթադրաբար 15-րդ դարում։ Գրված է թղթի վրա, որը ունի 14,3X10,8 չափս։ Ձեռագիրը կազմված է 327 թերթից։ Գրված է միասյուն, նոտրգրով։ Պահպանակը ունի 4 էջ, գրված է թղթի վրա խոշոր բոլորգրով, ենթադրաբար Խրատ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 7ա, 26ա, 63ա, 167ա, 240ա և այլուր, հետագայի՝ 306բ (1456, թե՞ 1636 թ.), 26ա, 63ա, 160բ, 276ա, 294բ (ԺԸ-ԺԹ դդ.) և այլուր ։
Ծանոթագրություններ
Կատեգորիա:Մատենադարանի ձեռագրեր
Լուսաբաց (ֆիլմ, 1933)
Լուսաբաց (Morgenrot), ռեժիսոր Գուստավ Ուչիցկու գերմանական գեղարվեստական ֆիլմը։ Ֆիլմի պրեմիերան տեղի է ունեցել 1933 թվականի փետրվարի 2-ին՝ Ադոլֆ Հիտլերի իշխանության գրավումից անմիջապես հետո, և այդ պատճառով էլ այն երբեմն անվանում են Երրորդ ռայխի առաջին ֆիլմը ։
Սյուժե
Ֆիլմը, որի գործողությունները տեղի են ունենում Առաջին համաշխարհային պատերազմի տարիներին, պատմում է գերմանական սուզանավի անձնակազմի ճակատագրի մասին։ Ֆիլմի կենտրոնական էպիզոդում, երբ սուզանավն ընկած է 60 մետր խորությամբ հատակին, և անձնակազմի 10 անդամներից կարող էին փրկվել միայն ութը, վճռվում է հետևյալ հարցը․ ո՞վ պետք է զոհաբերի իրեն։ Սուզանավի հրամանատարը և նրա առաջին օգնականը պատրաստ են զոհել իրենց, բայց նավի անձնակազմը հրաժարվում է կատարել հրամանը և փրկվել այդպիսի գնով․ «Փրկվում ենք բոլորս կամ ոչ ոք։»։ Ի պատասխան դրան՝ հրամանատարի օգնականը բացականչում է․ «Ինչպիսի՜ մարդիկ։ Ես կարող եմ Գերմանիայի համար մահանալ տասը, հարյուր անգամ։», իսկ գլխավոր հերոսն արտասանում է Երրորդ ռայխի լեգենդար խոսքը․ «Հնարավոր է՝ մենք՝ գերմանացիներս, ապրում ենք ոչ շատ լավ, բայց մենք կարողանում ենք գեղեցիկ մահանալ։ Մենք բոլորս կմնանք այստեղ»։
Ֆիլմի հանգուցալուծումն սկսվում է, երբ նավաստիներից մեկը, իմանալով, որ իր ընկերուհին սիրում է սուզանավի հրամանատարի առաջին օգնականին, ինքնասպանություն է գործում։
Աղբյուրներ
Կատեգորիա:1933 ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ֆիլմեր ջրասուզորդների մասին Կատեգորիա:Գերմաներեն ֆիլմեր Կատեգորիա:Գերմանական ֆիլմեր
Պրացո
Պրացո (Prazzo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 186 մարդ (2008 թվականի տվյալներով)։ Բնակչության խտությունը՝ 4 մարդ/կմ²։ Տարածքը՝ 51 կմ²։ Փոստային ինդեքս՝ 12028։ Հեռախոսային կոդ՝ 0171։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Ֆեյխոա
Ֆեյխոա կամ վարդաթուզ, բարձրակարգ բույս վարդազգիների ընտանիքից (Myrtaceae)։ Պատկանում է մշտադալար բույսերին, ունի մինչև 4 մ բարձրություն։ Պատկանում է Acca ցեղին ։
Տարածվածություն
Ֆեյխոան տարածվել է Հարավային Բրազիլիայի լեռնային շրջաններից, Կոլումբիայից, Ուրուգվայից և Հյուսիսային Արգենտինայից։ Այն աճում է Կովկասի մերձարևադարձային շրջանների պահպանվող տարածքներում, Ռուսաստանի հարավում ՝ Կրասնոդարի երկրամասում, Դաղստանում։ Աճում է նաև Աբխազիայում, Հայաստանում, Վրաստանում, Ղրիմում, Թուրքմենստանում, Ադրբեջանում, Ավստրալիայում, Նոր Զելանդիայում և Սիցիլիայում։
Աճի պայմաններ
Ֆեյխոան մերձարևադարձային բույս է, ուստի աճում է բարձր ջերմաստիճանի պայմաններում։ Աճում է նաև արևադարձային շրջաններում։ Այնուամենայնիվ ցրտադիմացկուն է։ Հյուսիսային կիսագնդում այս բուսատեսակն աճում է ինչպես Շոտլանդիայի հյուսիսային, այնպես էլ արևմտյան հատվածներում, բայց նման պայմաններում ամեն տարի ծառը պտուղ չի տալիս։ Դա կապված է ջերմաստիճանի հետ. -9 °C (16 °F) ջերմության պայմաններում ծաղիկները վնասվում են, ինչն էլ ազդում է ապագա մրգի ձևավորման վրա։ Ամառային բարձր ջերմությունը, ինչպիսին կարող է լինել՝ 90 °F (32 °C), ևս բացասաբար է ազդում պտղի վրա։ Ֆեյխոան կարող է աճել երաշտների ժամանակ, ինչպես նաև հողի մեջ աղի ակայության պայմաններում, բայց դա նույնպես կարող է ազդել ծառի բերքատվության վրա։ Անհրաժեշտ է միաժամանակ ջրել ծառը, որի ընթացքում պտուղը հասունանում է։ Ծառը ստվերոտ վայրերում նույնպես կարող է աճել։
Պտուղ
Ֆեյխոայի պտուղը հասունանում է աշնանը։ Պտուղը կանաչ է, էլիպսաձև, չափը՝ հավի ձվի չափ։ Այն ունի քաղցր, անուշաբույր համ՝ նման արքայախնձորի, խնձորի և անանուխի համ։ Պտուղը հյութալի է և կազմված է ամբողջական, դոնդողանման պտղամիսից, ամուր թավ մաշկից։ Պտուղն ընկնում է ճյուղից, երբ հասունանում է, բայց կարելի է ընտրել և հավաքել ծառից մինչև լիարժեք հասունացման փուլը։
Շերլին (Մոնակոյի իշխանուհի)
Շերլին, Մոնակոյի իշխանուհի, ամուսինը Մոնակոյի իշխան Ալբեր II-ն է։ Պրոֆեսիոնալ լողորդուհի է, մասնակցել է օլիմպիական խաղերի, ինչպես նաև Հարավաֆրիկյան Հանրապետության մրցումներին։
Ֆեյխոա
Պտուղ
Մրգի պտղամիսը հիշեցնում է գուավա միրգը (Psídium)։ Այն օգտագործվում է որպես բնական կոսմետիկա՝ մաշկի խնամքի, թարմացման համար։ Ֆեյխոայի պտուղն ունի բնորոշ սուր հոտ, որը հիշեցնում է օծանելիքի հոտ։ Բույրը պայմանավորված է եթերայուղ մեթիլ բենզոատի (C6H5CO2CH3) առկայությամբ, որը մտնում է պտղի քիմիական բաղադրության մեջ։
Շերլին (Մոնակոյի իշխանուհի)
Կենսագրություն
Շերլին Ուիթսթոքը ծնվել է 1978 թվականի հունվարի 25-ին ռոդեզիական Բուլևեո քաղաքում՝ Եվրոպայից ներգաղթածների ընտանիքում։ Նրա ծնողներն են Մայքլ Քեննեթ Ուիթսթոնը և Լինեթ Համբերսթոունը։ Հայրը՝ Մայքլը, եղել է վաճառքի գծով մենեջեր հաշվողական տեխնիկա մատակարարող ընկերությունում, իսկ մայրը՝ Լինեթը, նախկին ջրասուզորդուհի և լողի մարզիչ է։ Շերլինը ընտանիքի ավագ դուստրն է, ունի երկու եղբայր՝ Հարրեթը և Շոնը։
Ֆեյխոա
Օգտագործում
Ֆեյխոայի պտուղն օգտագործում են սննդի մեջ։ Պատրաստում են մրգային ըմպելիքներ, ալկոհոլային խմիչքներ, մուրաբաներ, կոմպոտներ, ջեմ, մրգային աղանդերներ ու աղցաններ։ Կեղևազատելուց հետո կարելի է կտրատել, ավելացնել մեղր կամ շաքարավազ և ուտել։ Օգտագործում են նաև թխվածքաբլիթներ պատրաստելիս՝ որպես միջուկ։ Կարելի է ուտել նաև առանց հավելումների, առանց որևէ մշակման։
Կիրառելի է շաքարային դիաբետով հիվանդների շրջանում՝ որպես դիետիկ սնունդ ։
Շերլին (Մոնակոյի իշխանուհի)
Կենսագրություն
Մանկության տարիներին Շերլինը մոր հսկողությամբ զբաղվում էր լողով։ 18 տարեկանում դարձել է Հարավաֆրիկյան Հանրապետության լողի չեմպիոն։ Չորս տարի անց ազգային հավաքականի կազմում մասնակցել է Սիդնեյի Օլիմպիական խաղերին՝ 4×100 մ էստաֆետայում։ Նրա թիմը գրավել է հինգերորդ տեղը։
Շերլինը զբաղվում է բարեգործությամբ և մասնակցություն է ունենում տարբեր սպորտային հանձնաժողովներում ։
Ֆեյխոա
Արտաքին հղումներ
Կատեգորիա:Վարդազգիներ Կատեգորիա:Պտղատու ծառեր Կատեգորիա:Մրտենազգիներ Կատեգորիա:Մրգեր Կատեգորիա:Դեղաբույսեր Կատեգորիա:Դեկորատիվ բույսեր
Շերլին (Մոնակոյի իշխանուհի)
Սպորտային կարիերա
1996 թվականին դարձել է Հարավաֆրիկյան Հանրապետության լողի չեմպիոն ։
2000 թվականին Սիդնեյում կայացած Օլիմպիական խաղերին որպես լողորդուհի ներկայացրել է Հարավաֆրիկյան Հանրապետութունը, որտեղ 4×100 մ էստաֆետայում գրավել է հինգերորդ տեղը։ 2002 թվականին լողի աշխարհի գավաթի խաղերում նվաճել է երեք ոսկե մեդալ (50 մ և 100 մ, 4×100 մ) և արծաթե մեդալ Մանչեստրում կայացած Ընկերական խաղերի ժամանակ։
Պլանավորել էր մասնակցել Չինաստանի՝ 2008 թվականին կայանալիք Օլիմպիական խաղերին, սակայն ուսի վնասվածքի պատճառով թողել է սպորտը ։
2006 թվականին Հարավաֆրիկյան Հանրապետությունից (այստեղ Շերլինը դպրոցում ուսուցչուհի էր աշխատում) տեղափոխվեց Մոնակոյի թագավորություն ։
2011 թվականից հանդիսանում է Հատուկ Օլիմպիադայի դեսպան ։
Ծանոթություն իշխան Ալբերի հետ
Շարլոթը իշխան Ալբերի հետ ծանոթացել է 2000 թվականին՝ լողի մրցումների ժամանակ։
Երկրորդ անգամ սպորտսմենուհին և Ալբերը հանդիպել են 2006 թվականի Թուրինի մրցումներին։
2011 թվականի ապրիլի 29-ին նրանք միասին ներկայացան Արքայազն Ուիլյամի և Քեյթ Միդլթոնի հարսանյաց հանդեսին՝ Ուեստմինստերյան աբբայությունում։ Դա դարձավ նրանց ոչ պաշտոնական հարաբերությունների վերջնական ակորդը։
2011 թվականի հունիսի 23-ին նշանադրվեցին, իսկ նույն թվականի հունիսին տեղի ունեցավ նրանց ամուսնության քաղաքացիական արարողակարգը ։ Նորապսակների պսակադրությունը տեղի ունեցավ 2011 թվականի հուլիսի 2-ին  ։
Լրագրողները նշում են, որ Շերլինը նման է Ալբերի մորը՝ Հոլիվուդյան դերասանուհի Գրեյս Քելլիին, ով 1982 թվականին մահացել էր ավոտվթարի հետևանքով ։ 2014 թվականի մայիսի 30-ին հայտնի դարձավ, որ իշխանուհի Շերլինը սպասում է առաջնեկին, իսկ հունիսի 3-ին՝ որ զույգը երկվորյակի է սպասում ։
Իշխանուհին ծննդաբերեց 2014 թվականի դեկտեմբերի 10-ին՝ կեսարյան հատման միջոցով։ Երեխաներին անվանեցին Ժակ և Գաբրիելլա ։
Մեանդրայի Մագնեսիա
Չպետք է շփոթել «Մագնեսիա Սիպիլա» և Թեսալիայի Մագնեսիայի հետ։
Մեանդրայի Մագնեսիա (Μαγνησία ἡ πρὸς Μαιάνδρῳ, Μαγνησία ἡ ἐπὶ Μαιάνδρῳ; Magnesia ad Mæandrum), հնագույն քաղաք Հոնիայում, գտնվում է Եփեսոսից 19 կմ հարավ-արևելք Մենդերեսի վտակի վրա, Պրիենեից և Տրալից ոչ մեծ հեռավորության վրա։
Մագնեսիայի ավերակները գտնվում են ժամանակակից Գերմենջիկ քաղաքից ոչ հեռու, Օրթաքլար-Սյոկե ավտոճանապարհի երկայնքով։
Պատմություն
Ըստ Ստրաբոնի, քաղաքի հիմնադիրները եղել են Թեսալիայի Մագնեսիայի և Կրետեի բնիկները ։
Քաղաքի հիմնադրմանը մասնակցելու մասին Լևկիպան պատմում է հելլենիստական գրության մեջ, հայտնաբերված պեղումների ժամանակ ։
Մ․թ․ա․ 680-644 թվականների ընթացքում լիդական Գիգ արքայի օրոք, Կարիի հյուսիսում, որտեղ գտնվում է Մագնեսիան ներառված է եղել Լիդիական թագավորության կազմում։
Պարսկական շրջան
Մ.թ.ա. 547 թվականին Կյուրոս Բ-ն ջախջախելով Կրեսոս թագավորի բանակը, նվաճել է Լիդիան։ Սարդայում թողելով Տաբալ անունով փոխարքային, նա հանձնարարել է պահպանել լիդիական Պակտիի գրավված գանձերը։ Կյուրոսի Պարսկաստան հեռանալուց հետո, զորք վարձելով և պայմանավորվելով ծովափնյա քաղաքների հետ, Տաբալի դեմ ապստամբություն է բարձրացնում։ Ապստամբությունը ճնշելու համար կռվի է դուրս գալիս Մազար զորավարը։ Լիդիական ապստամբության ճնշումից հետո, Մազարի զորքերը ներխուժեցին Մեանդրայի դաշտ և նվաճեցին Մագնեսիան ։
Մ.թ.ա. 546 թվականին քաղաքը գտնվել է պարսկական փոխարքաների իշխանության՝ սատրապության կազմում։
Մ.թ.ա. 522 թվականին Օրոտ սատրապը խորամանկությամբ գրավել է քաղաքը և սպանել է Սամոսի բռնապետ Պոլիկրատին ։
մանրամասն ներկայացնում է գահը, որը մեր առջև բացում է այդ շրջանի Հոնիական արվեստի առանձնահատկությունները։
Մոտավոր Մ.թ.ա. 460 թվականին պարսից Արտաքսերքսես I արքան Մագնեսիայի կառավարիչ է նշանակել աթենական ժողովրդավարության «հիմնադիր հայր» զորավար Թեմիստոկլեսին։ Հայրենիքում Թեմիստոկլեսը ենթարկվել է օստրակիզմին և Աթենքից վտարվել է 10 տարի ժամկետով, իսկ դրանից հետո մեղադրվել է դավաճանության մեջ և հեռակա դատապարտվել մահվան։ Չսպասելով դատավճռի կատարմանը նա փախել է, և արդյունքում, ստիպված է եղել փրկություն փնտրել Ասիայում։ Արտաքսերքսեսը ընդունեց իր հոր ոխերիմ թշնամուն, և ոչ միայն խնայեց նրա կյանքը, այլ նաև նրան ծառայության վերցրեց։
Թեմիստոկլեսը թաղված է Մագնեսիայում հատուկ կառուցված հոյակապ դամբարանում ։ Նա և իր ժառանգները Մագնեսիայում հարգվել են որպես տեղական հերոսներ դեռևս Պլուտարքոսի (մոտ․ 100 թվական) ժամանկներից։
Մ.թ.ա. 392 թվականին հունական քաղաքները պաշտպանելու համար Փոքր Ասիա է ժամանել սպարտացի զորավարը Ֆիմբրոնը ։ Մագնեսիան Եփեսոսրի և Պրիենեի հետ միացան սպարտացիներին։ Ֆիմբրոնի զորքը ջախջախվել է պարսկական սատրապ Ստրուֆի կողմից։ Ֆիմբրոնը կռվում մահացել է։
Հելլենականության շրջան
Մ.թ.ա. 334 թվականի մայիսին Ալեքսանդր Մակեդոնացին անցավ Հելեսպոնտոսը։ Սկսվեց հույների պարսիկների դեմ նվաճողական պատերազմները։ Մագնսեիայի բնակիչները հարևան Թրալլի հետ միասին ինքնակամ բացում են իրեն դարպասները Ալեքսանդր Մակեդոնացու առջև, ով Գրանիկոսի ճակատամարտում հաղթանակ էր տարել պարսիկների նկատմամբ, որը գտնվում էր Եփեսոսի հարևանությամբ։
Մ.թ.ա. 323 թվականին Ալեքսանդրի մահից հետո, քաղաքն անցավ նրա զրավարների՝ դիադոքոսներ իշխանության տակ։
Մ.թ.ա. 196 թվականին գտնված արձանագրության համաձայն, խաղաղության պայմանագիր է կնքվել հարևան Միլեթի հետ, որով նոր հողեր էին ամրագրվում Մագնեսիային, որը գտնվում էր Գիբանդոս գետի վերին հոսանքում (Hybandos, ժամանակակից Կարգինը, Kargın Çayı, ) ։
Մ.թ.ա. 189 թվականին Մագնեսիայի ճակատամարտում սելևկյան Անտիոքոս III պարտությունից հետո (այլ Մագնեսիա, գտնվում է ժամանակակից Մանիսայի տեղում), քաղաքն անցնում է Պերգամոնի թագավորության իշխանության տակ։
Պերգամոնի Ատտալյան դինաստիայի ժամանակ Մագնեսիան տեղափոխվել է պաշտպանության համար ավելի հարմար վայր  Տորակս լեռան ստորոտ   և Մ․թ․ա II դարում վերակառուցվել է մոնումենտալ ոճով ճարտարապետ Ալաբանդացի Հերմոգեին  նախագծով։
Այս ժամանակահատվածում Մագնեսիան հասնում է իր հզորության գագաթնակետին, որին նպաստում է բարենպաստ աշխարհագրական դիրքը՝ գտնվում էր Եփեսոսի, Տրալամի, Պրիենեի միջև։
Հռոմեական շրջան
Մ.թ.ա. 133 թվականին Ատտալոս թագավորի կտակի համաձայն ամբողջ Պերգամոնի թագավորությունը անցնում է Հռոմին և դառում Ասիայում հռոմեական պարովինցիայի մի մասը։
Գարդիան III օրոք թողարկված մետաղադրամի վրա կոչվում է Ասիայի յոթերորդ քաղաք։
Բյուզանդական շրջան
620-ական թվականներին պարսիկների դեմ պատերազմի ժամանակ քաղաքը Խոսրով II հարձակման սպառնալիքից պաշտպանելու համար Արտեմիսի տաճարի մոտ պաշտպանական պատ է կառուցվել։ Այս պատի մի մասն այժմ հատում է Օրթաքլար-Սյոկե ճանապարհը։
Թուրքական շրջան
1308 թվականից հետո քաղաքի հողերը մտել են Անատոլական բեյլիկի կազմի մեջ, սակայն գետի հաճախակի հեղեղումների և ճահճացման արդյունքում այս տեղը աստիճանաբար լքվել է։
Հնագիտական հետազոտություններ
Քաղաքի առաջին պեղումներն իրականացվել են ֆրանսիացի հնագետ Շառլ-Ֆելիքս Տեսկյեի կողմից 1842-1843 թվականների ընթացքում։
1891-1893 թվականներին ընթացքում հետազոտությունն իրականացրել է գերմանացի հնագետ Կարլ Հումանը։ Պեղումների 21 ամսների ընփացքում նա բացել է թատրոնի ավերակները, ագորաները, Զևսի և Արտեմիսի տաճարները։ Զևսի տաճարի ճակատային մասը տեղափոխվել է Գերմանիա, որը այժմ ցուցադրվում է Պերգամոն թանգարանում։ Արտեմիսի տաճարի ֆրիզի բեկորները ցուցադրվում են Ֆրանսիայի Լուվրի թանգարանում։ Թուրքյան բազմիցս պահանջել է մագնեսիական հնությունները վերադարձնել Ստամբուլի և Անկարայի թանգարաններ։
100 տարի անց, 1984 թվականին, պեղումները վերսկսվել է Անկարայի Համալսարանի պրոֆեսոր Օրխանոմ Բինգելեմը (Orhan Bingöl), Թուրքիայի մշակույթի նախարարության ղեկավարությամբ։
Արտեմիսի տաճար
Տաճարը նվիրված է Արտեմիս Լևկոֆրինին (Λευκόφρυς, «Սպիտակ») որին այս շրջանում առանձնապես պաշտում էին, որի պաշտամունքը, ամենայն հավանականությամբ ավելի հին  փռյուգիական մայր-աստվածուհու պաշտամունքի շարունակությունն է։ Տաճարը հանդիսանում է Արտեմիսի սրբավայրի կենտրոնական օբյեկտը։ Սրբավայրի համալիրի մեջ էին նաև խորանը՝ գտնվում է տաճարի դիմաց և սուրբ աղբյուրը։ Դեպի սրբավայր տանող ճանապարհն անցնում էր մոնումենտալ դարպասներով։
Հոնիական օրդերի տաճարը եղել չորրորդ ամենամեծ հելլենիստական տաճարը Փոքր Ասիայում։ Գտնվել է 7 աստիճանից բարձր հիմքի վրա և ունեցել է 41-67 մետր։ 175 մետր երկարությամբ ֆրիզում պատկերված էր ամազոնոմախիան՝ հունական հերոսների պայքարը ամազոնուհիների հետ։ Ֆրիզի դրվագներ պահպանվում են Փարիզի Լուվրում, ինչպես նաև Բեռլինի և Ստամբուլի թանգարաններում։
Այս տաճարը կառուցելու Հերմոգենի տրակտատը չի պահպանվել ։ Բայց նրա հիմնական դրույթները, նրա ստեղծումը շարադրված է Վիտրուվիոսի «Տասը գիրք ճարտարապետության մասին» գրքում, ազդեցություն են ունեցել Վերածննդի ճարտարապետության վրա և որոշակի դեր են խաղացել ճարտարապետական օրդերի դասական ձևերի մշակման գործում։
Զևս Սոսիպոլիսի տաճար
Տաճարը նվիրված է Զևս Սոսիպոլիսին ՝ «քաղաք պաշտպանին»։ Տաճարի կառուցումը վերագրվում է Մ․թ․ա․  III-II դարի սկիզբ։ Ենթադրվում է, որ ճարտարապետը նույնպես եղել է Հերմոգենը Ալաբանդից։ Տաճարի ճակատային մասը տեղափոխվել է Գերմանիա և ներկայումս ցուցադրվում է Պերգամոն թանգարանում։
Բյուզանդական բազիլիկ
Եռանավ շինություն, ենթադրվում է, որ միացված է ագորային։ Օգտագործվել է որպես փակ շուկա։ Սյուների վրա կան պատկերներ՝ Սկիլլայի մասնակցությամբ տեսարաններ Հոմերոսի Ոդիսականից։
Բյուզանդական շրջանում օգտագործվել է որակյալ բազիլիկա։
Հետաքրքիր փաստեր
Անտիկ աշխարհում Մեանդրեայի Մագնեսիայի շրջակայքը հարուստ է եղել մագնետիտ՝ միներալով, որն ունի մագնիսական հատկություններ։ Այսպիսով, հավանաբար հին քաղաքի անունը առաջացել է հայտնի տերմինից «մագնիսականություն», «մագնեզիում» և «մագնիս» ։ Բայց այս ենթադրությունը վիճարկվում է, քանի որ այս տերմինները ծագում են μαγνητης λιθος («մագնիտիս լիտոս»), այսինքն, Մագնեսիայի քարը, բայց սխալ կլիներ այդ բառերը  ուղղակիորեն կապել այս քաղաքի հետ, քանի որ բոլոր փոքրասիական Մագնեսիաները՝  նրանք յոթն էին, ծագում են Կենտրոնական Հունաստանի Թեսալիայի Մագնիսիա  տարածքում։ Քարը Մագնեսիայի հետ կապված է հենց Թեսալիայի Մագնեսիային։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Անհետացած քաղաքներ Կատեգորիա:Այդընի մարզ
Բրայան Ջոզեֆսոն
Բրայան Դեյվիդ Ջոզեֆսոն (Brian David Josephson, ), անգլիացի ֆիզիկոս, Լոնդոնի թագավորական ընկերության անդամ (1970)։ Ավարտել է Քեմբրիջի համալսարանը (1960), այնտեղ էլ 1964 թվականին ստացել է փիլիսոփայության դոկտորի աստիճան։ 1967 թվականից աշխատում է նույն համալսարանում (1974 թվականից՝ պրոֆեսոր)։ Հիմնական աշխատանքները վերաբերում են տեսական ֆիզիկային։ 1962 թվականին կանխագուշակել է թունելային էֆեկտի գոյությունը դիէլեկտրիկի բարակ շերտով անջատված գերհաղորդիչներում։ Նոբելյան մրցանակ (1973)։
Կրթություն
Ջոզեֆսոնը ծնվել է Ուելսի Քարդիֆ քաղաքում, հրեա ծնողների ընտանիքում, հայրը՝ Աբրահամ Ջոզեֆսոնն էր, մայրը՝ Միմի (1911–1998 թվականներին Ուեյսբարդ) Ջոզեֆսոնը ։ Հաճախել է Քարդիֆի ավագ դպրոց, որտեղ Էմիրենս Ջոնսի մոտ ուսումնասիրել է տեսական ֆիզիկա ։ 1957 թվականին գնացել է Քեմբրիջ, որտեղ մաթեմատիկա է սովորել Թրինիթի քոլեջում։ Երկու տարի անց մաթեմատիկայի թրայպոսը (Մաթեմատիկայի կուրս Քեմբրիջի համալսարանի մաթեմատիկայի ֆակուլտետում) ավարտելուց հետո որոշում է սովորել ֆիզիկայի ։
Քեմբրիջում նա հայտնի էր որպես փայլուն, բայց ամաչկոտ ուսանող։ Ավարտական կուրսի տարիներին հրատարակել է Մյոսբաուերի էֆեկտի վերաբերյալ գիտական զեկույց՝ կարևոր խնդիր նշելով, որը այլ հետազոտողներ բաց էին թողել։ Physics World–ում ականավոր ֆիզիկոսներից մեկը իր ելույթում ասել է, որ Ջոզեֆոսնը գրել է մի քանի գիտական հոդվածներ, որոնք բավարար կլինեին ֆիզիկայի պատմության մեջ նրան տեղ ապահովագրելու համար, նույնիսկ առանց Ջոզեֆսոնի երևույթի հայտնաբերման ։
Ավարտել է 1960 թվականին և Մոնդի լաբարատորիայում դարձել է ասպիրանտ ։ Ամերիկացի ֆիզիկոս Ֆիլիպ Անդերսոնը, որը նույնպես հետագայում ստացել է Նոբելյան մրցանակ, Ջոզեֆսոնի մասին ասել է, որ լսարանում Ջոզեֆսոնի ներկայությունը «շփոթեցնող էր դասախոսի համար, ես կարող եմ վստահեցնել ձեզ, քանի որ ամեն ինչ պետք է ճիշտ լիներ, այլապես նա դասից հետո կմոտենար և կբացատրեր ինձ» ։ Այս ժամանակաշրջանում (1962 թվականին) նա արել է այն հետազոտությունը, ինչը հանգեցրել է Ջոզեֆսոնի էֆեկտի հայտնաբերմանը։ 2012 թվականի նոյեմբերին Քեմբրիջում բացվել է Ջոզեֆսոնի էֆեկտի հայտնաբերման բացահայտմանը ։ 1962 թվականին ընտրվել է Թրինիթի քոլեջի անդամ-դասախոս, փիլիսոփայության դոկտորի աստիճանը ձեռք է բերել 1964 թվականին «Ոչ գծային հաղորդականությունը գերհաղորդիչներում» աշխատության համար ։
Ծանոթագրություն
Կատեգորիա:Հրեա ֆիզիկոսներ Կատեգորիա:Պարահոգեբաններ Կատեգորիա:Ֆիզիկոսներ այբբենական կարգով Կատեգորիա:Անգլիացի նոբելյան մրցանակակիրներ Կատեգորիա:20-րդ դարի ֆիզիկոսներ Կատեգորիա:Անգլիացի ֆիզիկոսներ Կատեգորիա:Հրեա նոբելյան մրցանակակիրներ
Զինվորական գերեզմանատուն № 92 (Ստրուժուվկա)
Փոքրլեհական վոևոդության մշակութային հուշարձան ։ գրանցման համար՝ А-659 Զինվորական գերեզմանատուն № 93 (Ստրուժուվկա) (Cmentarz wojenny nr 95 - Stróżówka), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Ստրուժուվկա գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ռուսական բանակի զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։ Փոքրլեհական վաևոդության հուշարձան։
Ֆրեյունգ
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 6923 մարդ (2010 թվականի դեկտեմբերի 31-ի տվյալներով) ։ Զբաղեցնում է 48,64 կմ² տարածք։ Պաշտոնական կոդը՝ 09 2 72 118։
Զինվորական գերեզմանատուն № 92 (Ստրուժուվկա)
Պատմություն
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 86 քմ մակերեսով գերեզմանատանը գտնվում են 5 եղբայրական գերեզմաններ, որոնցում թաղված են 98 ռուս զինվորներ։ Քանի որ գերեզմանատանը միայն ռուս զինվորներ են թաղված, Հանս Մայրը տեղադրել է Վապեն գյուղի գերեզմանատանը գտնվող խաչի նման փայտե ուղղափառ խաչ։
Ֆրեյունգ
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Զինվորական գերեզմանատուն № 92 (Ստրուժուվկա)
Պատմություն
1993 թվականի մարտի 2-ին գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А-659 ).
Նկարագրություն
Գերեզմանատունը ամբողջովին շրջապատված է քարե ցանկապատով։ Գերեզմանների վրա պահպանվել են օրիգինալ խաչեր։ Գերեզմանատանը գտնվում է վերանորոգված ուղղափառ քաչը. օրիգինալ խաչը ավելի մեծ չափսեր է ունեցել։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Հոգեդրամա
Հոգեդրամա, հոգեթերապիայի և հոգեբանական խորհրդատվության մեթոդ է՝ ստեղծված Ջակոբ Լևի Մորենոյի կողմից։ Դասական հոգեդրաման խմբային թերապևտիկ գործընթաց է, որտեղ մարդու ներաշխարհն ուսումնասիրելու համար, օգտագործվում է դրամատիկ իմպրովիզացիայի գործիքը։ Դա արվում է մարդու մոտ ստեղծագործական նախադրյալների և ադեկվատ վարքի ու մարդկանց հետ փախհամագործակցելու հնարավորությունների մեծացման նպատակով ։ Ժամանակակից հոգեդրաման միայն խմբային հոգեթերապիայի մեթոդ չի։ Հոգեդրաման օգտագործվում է նաև մարդկանց հետ անհատական աշխատանքներում (մոնոդրամա), իսկ հոգեդրամայի տարրերը տարածված են՝ ինչպես անհատական, այնպես էլ խմբային աշխատանաքներում։
Սկզբնաղբյուրներ
Հոգեդրաման սկսում է իր պատմությունը սկսած՝ 1920 թվականի սկզբից։ 1921 թվականի ապրիլի 1-ին, Վիեննայի թատրոնում, բժիշկ Ջակոբ Լևի Մորենոն հանդիսատեսին ներկայացրեց «օրվա բարկություն» փորձարարական բեմադրությունը։ Խաղի ընթացքում դերասանները իմպրովիզի միջոցով ընդգրկում էին նաև հանդիսատեսին։ Բեմադրությունը ձախողվեց, այնուամենայնիվ այդ օրը՝ ծիծաղի օրը, համարվում է հոգեդրամայի ծննդյան օր։ Մորենոն՝ ԱՄՆ տեղափոխվելուց հետո, Բիկոն քաղաքում հիմնեց ինստիտուտ, որը դարձավ հոգեդրամայի զարգացման կենտրոն։ Բիկոնում կենտրոն բացելը կապված էր պատմության հետ, որը բնութագրում էր Մորենոյին ոչ միայն որպես փիլիսոփա, բժիշկ, հոգեբան, սոցիոլոգ, այլև՝ որպես ինժեներ։ Մորենոն իր ընկերոջ հետ մշակեց սարք, որը հանդիսանում էր մագնիտոֆոնի նախատիպը և ձայանագրում էր իր խմբերին։ ԱՄն տեղափոխվելուց հետո Մորենոն ստացավ իր գյուտի համար արտոնագիր և այդ գումարով Բիկոնում բացեց կենտրոն։ Նրա կյանքը, ինչպես նաև նրա հետ կապված շատ առասպելներ և լեգենդներ (անգամ հայտնի չէ Մորենոյի ծննդյան տեղն ու ժամանակը), նկարագրված են Ռենե Մարինոյի՝ «Բժշկի պատմություն» գրքում։ «Իմագո» ամսագրում (հիմնված Զիգմունդ Ֆրոյդի կողմից 1913 թվականիան Վիեննայում, ավելի ուշ հրապարակվել է ԱՄՆ-ում) նվիրված՝ հոգեվերլուծության ոչ կլինիկական ասպեկտներին, հոգեդրամային, սոցիոմետրիային և խմբային հոգեթերապիային, Մորենոյին հավասար իրենց նյութերը հրատարակում էին այնպիսի հայտնի հոգեթերապևտներ, ինչպիսիք են՝ Ֆրեդերիկ Պերլզը, Էրիկ Լենարդ Բերնը և այլք։ Հոգեդրաման աշխարհում առաջին խմբային հոգեթերապիայի մեթոդն է («խմբային հոգեթերապիա» տերմինը հոգեբանության մեջ ներմուծել է Մորենոն)։ Մորենոյի հայացքները բխում էին այն հանգամանքից, որ յուրաքանչյուր մարդ սոցիալական արարած է և խումբը կարող է ավելի արդյունավետ լուծել նրա խնդիրները, քան՝ անձը միայնակ։ Նախորդ դարի 20-ական թվականներին հոգեթերապիայի ամենահայտնի մեթոդներից էր՝ հոգեվերլուծությունը, որտեղ հիվանդը՝ պառկած թախտի վրա և չտեսնելով հոգեթերապևտին, պատմում էր իր երազների և կյանքում նրանցով առաջացած ասոցացիաների մասին։ Մորենոն զարգացնում էր իր գաղափարները՝ հակասության մեջ մտնելով Ֆրոյդի հետ։ Նրան դուր չէր գալիս հիվանդի պասիվ դերը և այն, որ հոգեթերապևտիկ գործընթացն ընթանում էր՝ «մեկ առ մեկ»։ Կա լեգենդ (ոչ-ոք չգիտի, թե արդյոք դա եղել է իրականում) Մորենոյի և Ֆրոյդի հանդիպման մասին։ Երիտասարդ Ջեյ-Էլը (ամբողջ աշխարհում Մորենոյին այդպես էին անվանում՝ նրա անվան առաջնատառերով) զանգել է Ֆրոյդին և ասել. «Ես առաջ կգնամ այն տեղից, որտեղ դուք կանգնել եք։ Դուք թույլ եք տվել այցելուին խոսել, իսկ ես՝ գործել։ Դուք ձեր սեանսներն անց եք կացնում ձեր աշխատասենյակում, իսկ ես կտանեմ նրան այնտեղ, որտեղ ապրում է՝ իր ընտանիք և կոլեկտիվ»։
Հոգեդրամատիկ սեսիա
Հոգեդրամատիկ սեսիան սկսում է զրույցով, դա կարող է լինել շարժողական կամ մեդիտացիոն վարժություն, ուղղված՝ խմբում էներգիայի բարձրացմանը և մասնակիցներին որոշակի խմբային թեմային նախապատրաստմանը։ Հետո տեղի է ունենում պրոտագոնիստի («պրոտագոնիստ» բառը նշանակում է՝ «գլխավոր դերակատար»), այսինքն այն մասնակցի, ում շուրջ այդ սեսիայի ընթացքում պիտի աշխատի խումբը, ընտրությունը։ Ընտրությունը կատարվում է հետևյալ կերպ. վարողը և այն մասնակիցները, ովքեր ցանկանում են կարգի բերել իրենց թեման, աթոռներով առաջ են գալիս ստեղծելով՝ «ներքին շրջան»։ Հետո յուրաքանչյուր մասնակից ասում է, թե ում հետ կցանկանար աշխատել, իսկ այն մարդիկ, ովքեր նստած են արտաքին շարջանում, ուշադիր լսում են։ Երբ թեմաները հասկանալի են բոլորին, արտաքին շրջանի ներկայացուցիչներն անում են իրենց ընտրությունը, հիմնվելով՝ «որ թեման է ինձ համար առավել ակտուալ» սկզբունքի վրա։ Շատ կարևոր է, որ ընտրվի ոչ թե մարդը, այլ՝ թեման։ Այն բանից հետո, երբ ընտրությունը կատարվել է սկսվում է գործողության փուլը։ Տեսարանը տեսարանի հետևից պրոտագոնիստը, խմբի մասնակիցների օգնությամբ, դրամատիկորեն խաղում է իրեն անհանգստացնող իրավիճակը։ Սկզբում պրոտագոնիստը խմբից ընտրում է այն մասնակցին, ով պետք է խաղա հենց իր դերն այն դեպքերում, երբ նա այլ դերում կլինի։ Հետո ընտրվում են իր կյանքի կարևոր իրավիճակների դերակատարողներ։ Այս փուլի ավարտը կախված է պայմանագրից, որը կնքված է վարողի և պրոտագոնիստի միջև։ Գործողության փուլից հետո սկսվում է կիսման փուլը՝ գործողության մասնակիցներն ու հանդիսատեսը կիսվում են իրենց զգացմունքներով։ Սկզբում մասնակիցները, ովքեր խաղում են դերեր, կիսվում են «դերի ժամանակ» ունեցած իրենց զգացողությաուններվ, այսինքն պատմում են այմ մասին, թե ինչպես էր, օրինակ՝ երբ պրոտագոնիստի մայրն էր։ Այնուհետև ամբողջ խումբը կիսվում է «կյանքից վերցրված» իրենց անհանգստություններով։ Մասնակիցները պատմում են նման իրավիճակների մասին, որոնք տեղի են ունեցել իրենց կայնքում,, զգացմունքների, որոնք նրանք ունեցել են գործողությունների կամ հետևելու ժամանակ։ Կիսումը խմբային աշխատանքի կարևորագույն մասերից է, որը կատարում է բազմաթիվ ֆունկցիաներ։ Կիաման ժամանակ կտրականապես արգելվում է այն ամենը, ինչը կարող է վնասել պրոտագոնիստին կամ խմբի անդամներին՝ մտքեր, գնահատականներ, իրավիճակի վերաբերյալ խորհուրդներ։ կարելի է խոսել միայն սեփական զգացումների և սեփական կյանքից վերցրած իրավիճակների մասին։
Հիպնոդրամա
1950 թվականին Ջակոբ Լևի Մորենոն Ջեիմս Մ. Էննեյսի հետ համատեղ, առաջին անգամ կապեցին հիպնոսն ու հոգեդրանան՝ Նյու Յորքին մոտ գտնվող Բեկոնի իրենց առողջարանում։ Հիվանդները հոգեդրամատիկ բուժման ժամանակ մասնակցում էին հիպնոսային տրանսի կամ ապրում էին խորը կատարսիս՝ հետհիպնոսային ներշնչանքի միջոցով ։
Տարածումն աշխարհում
Մորենոն ուներ բազմաթիվ աշակերտներ։ Ներկայումս հոգեդրաման լայն տարածում ունի Հյուսիսային և Հարավային Ամերիկայի, Եվրոպայի, Ասիայի, Ավստրալիայի և Աֆրիկայի շատ երկրներում։
Գրականություն
Կատեգորիա:Հոգեթերապիա
Հանքափող
Հանքափող, հանքարանային դաշտի սահմաններում ստորգետնյա աշխատանքների համար երկրի մակերևույթ անմիջական ելք ունեցող, համեմատաբար մեծ լայնական հատվածքով ու խորությամբ, ուղղաձիգ կամ թեք ստորգետնյա բացող փորվածք։ Հանքափողերը լինում են հետախուզական, շահագործման, ստորգետնյա աշխատանքների սպասարկման (հորաններ), գլխավոր և օժանդակ։ Օգտակար հանածոները երկրի մակերևույթ են հանվում հիմնականում գլխավոր հանքափողերով։ Օժանդակ հանքափողերն օգտագործվում են օդափոխման, ջրահեռացման և այլ նպատակներով։ Գոյություն ունեն նաև կույր հանքափողեր, որոնք երկրի մակերևույթ անմիջական ելք չունեն։
Կատեգորիա:Հանքային գործ
Արագոնի թագուհիների ցանկ
Արագոնի թագավորությունը ձևավորվել է 1035 թվականին, երբ Նավառայի թագավորությունը Սանչո III արքայի մահից հետո բաժանվեց երեք մասի։ Սանչոյի որդուն` Գոնսալոյին անցան Սոբրարբեն և  Ռիբարգորսան, իսկ նրա ոչ օրինական որդուն` Ռամիրոյին անցավ Արագոնը, սակայն Գոնսալոն սպանվեց շուտով, և նրա տարածքներն անցան Ռամիրոյին, և այդպիսով Ռամիրոն դե ֆակտո դարձավ Արագոնի թագավոր։
Միջնադարյան ժամանակաշրջանի թագուհիներ, 1462-1472
Կատալոնիայում տեղի ունեցող քաղաքացիական պատերազմի ընթացքում, Հուան II-ին գահնկեց անելու և գահին տիրանալու իրենց թեկնածությունն էին ներկայացրել երեք թեկնածուներներ։ Ներանցից մեկը Պեդրո V -ն էր, ով ամուսնացած չէր։ Երկրորդը ՝ Էնրիկե IV-ն էր, որի կինը Ժուանա պորտուգալացին էր, Դուարտե I-ի դուստրը։ Երրորդ թեկնածուն Ռենե I-ն էր, ում առաջին կինը եղել Լոթարինգիայի դքսուհի Իզաբելը մինչև 1462 թվականին, իսկ երկրորդը ՝ ֆրանսիացի ազնվական Ժանեն։
Ծանոթագրություններ
Կատեգորիա:Թագուհիներ
Զինվորական գերեզմանատուն № 93 (Ստրուժուվկա)
Փոքրլեհական վոևոդության մշակութային հուշարձան ։ Գրանցման համար՝ А-659 Զինվորական գերեզմանատուն № 93 (Ստրուժուվկա) (Cmentarz wojenny nr 95 - Stróżówka), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Ստրուժուվկա գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրիական, Գերմանական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մարտին։ Փոքրլեհական վոևոդության հուշարձան։
Պատմություն
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 153 քմ մակերեսով գերեզմանատանը գտնվում են 8 եղբայրական և 11 անհատական գերեզմաններ, որոնցում թաղված են 37 ավստրիացի, 10 գերմանացի և 9 ռուս զինվորներ։
1990 թվականի փետրվարի 20-ին գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А-659 ).
Նկարագրություն
Գերեզմանատունը երեք կողմից շրջապատված է քարե ցածր ցանկապատով։ Առջևի հատվածը ցանկապատված է մուտքի տեղ ունեցող մետաղական ցանկապատով։ Մուտքին հանդիպակաց պատին գտնվում է խաչաձև վերջավորությամբ երկլանջ հուշարձան։
Տապանաքարային հուշարձանները լատինական և լոթարինգիական խաչերի ձև ունեն։ Տապանաքարային որոշ հուշարձաններ կոթողի ձև ունեն։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Բոլոր շներն ընկնում են դրախտ
Բոլոր շներն ընկնում են դրախտ (All Dogs Go To Heaven), 1989 թվականին United Artists ստուդիայի ստեղծած իռլանդական-ամերիկյան մուլտֆիլմ։ Համաշխարհային պրեմիերան կայացել է 1989 թվականի նոյեմբերի 17-ին ԱՄՆ-ում։
Աղջնակ-դերասանուհի Ջուդիթ Բարսիի համար Էնն-Մարի կերպարի հնչյունավորումը եղավ վերջինը. պրեմիերայից մեկ տարի առաջ՝ 1988 թվականի հուլիսի 25-ին 10-ամյա Ջուդիթը և նրա մայրը գնդակահարվեցին հոր կողմից։ «Love Survives» երգը, որի մեղեդին հանդիսանում էր ամբողջ մուլտֆիլմի լեյտմոտիվը, նվիրված է աղջկան։
Սյուժե
Գործողությունը տեղի է ունենում 1939թվականին Նոր Օրլեանում։ Ամեն ինչ սկսվում է նրանից, որ Չարլին և նրա հավատարիմ ընկեր Իտչին փախչում են շների կացարանից։ Հաջող փախուստից հետո նրանք գնում են խաղատուն, որը պատկանում էր Չարլիին և նրա օգնական Կարֆեյսին։ Ինչպես պարզվում է հետագայում, հենց Կարֆեյսի պատճառով էր Չարլին հայտնվել կացարանում։ Կարֆեյսը մտադրվում է սպանել Չարլիին, որպեսզի միանձնորեն տիրի այն ամենին, ինչը նա այժմ ստիպված պետք է կիսի նրա հետ։
Առաջին խաղադրույքը կատարելու համար Չարլին մի երիտասարդ  ամուսնական զույգից դրամապանակ է գողանում և խաղադրույք է անում ձիարշավարանում՝ Էնն-Մարիից իմանալով հաղթողին։ Հետագայում էլ լինում են շատ հաղթանակներ, և Չարլին այդկերպ արագ հարստանում է։ Ստացված գումարներով Չարլին և Իտչին կառուցում են իրենց սեփական խաղատունը։ Այդ ընթացքում Էնն-Մարին սկսում է հասկանալ, որ Չարլին չի պատրաստվում գտնել իր ծնողներին և օգնել աղքատներին, այլ ուղակի օգտագործում է իրեն, ինչպես դա անում էր Կարֆեյսը, և պատրաստվում է հեռանալ։ Չարլին որոշում է խորամանկության դիմել՝ նրան տանելով սոված շնիկներ պահող միայնակ Ֆլոյի մոտ։ Չարլին կեր էր բերում շնիկերին, և Էնն-Մարին որոշ ժամանակ դադարում է կասկածել նրան, մինչ կգտներ գողացված դրամապանակը։ Հաջորդ օրը Էնն-Մարին ինքն է գնում երիտասարդ ամուսինների մոտ՝ վերադարձնելու գողացված դրամապանակը։ Այդ ժամանակ Կարֆեյսը շատ զայրացած է, քանի որ իմացել էր, որ Չարլին ոչ միայն ողջ է, այն նաև օգնագործում է իրեն «պատկանող» Էնն-Մարիին։ Չարլին գնում է Էննի Մարիի հետևից, բայց տեսնում է, որ այդ ամուսնական զույգը ընդունել են նրան, ինչպես հարազատ աղջկա, և Էնն-Մարին հիմա երջանիկ ապրում է նրանց հետ։ Կրկին խաբեությամբ Չարլին համոզում է աղջկան գնալ իր հետ։ Երբ նրանք անցնում էին շուկայով, նրանց հանդիպում է Կարֆեյսը՝ իր հանցագործների հետ, և փորձում է սպանել։ Չարլինն և Էնն-Մարիին հաջողվում է փախչել և թաքնվել զգեստավորված խանութում։ Անսպասելիորեն հատակը բացվում է, և նրանք հայտնվում են կոյուղում, որտեղ նրանք գերի են ընկնում առնետների ցեղին։ Հետո առնետները փորձում են իրենց գերիներով կերակրել ալիգատորին։ Երբ ալիգատորը առաջինը Չարլիին դնում է իր երախի մեջ, Չարլին վախից ոռնում է։ Ալիգատորը, գնահատելով Չարլիի օպերան, որոշում է չուտել գերիներին, այլ բաց թողնել։ Այդ ժամանակ էնն-Մարին հիվանդանում է (նրա մոտ  թոքաբորբ է սկսվում), և Չարլին տանում է նրան Ֆլոյի մոտ։
Կարֆեյսը, որոնելով Չարլիին, մտնում է նորակառույց խաղատուն, որտեղ այդ ժամանակ գտնվում էր Իտչին։ Անհաջող հարցուփորձից հետո, Կարֆեյսը դաժանաբար ծեծում է Իտչիին և այրում խաղատունը։ Էնն-Մարիի ինքնազգացողությունը գնալով ավելի է վատանում։ Այս պահին Ֆլոյի տուն վազելով մտնում է Իտչին և պատմում է Չարլիին, թե ինչ է արել Կարֆեյսը։ Իտչին խնդրում է Չարլիին որոշ ժամանակ պառկել հատակին, բայց Չարլին չի համաձայնում, որին ի պատասխան Իտչին  ասում է, որ նա կապվել է Էնն-Մարիին։ Որպես արդարացում՝ Չարլին ասում է, որ ինքն անտարբեր է Էնն-Մարի հանդեպ, և որ ինքը նրան ուղղակի օգտագործում է։ Դժբախտաբար այդ ամենը լսում է Էնն-Մարին և վիրավորված փախչում է։ Այդ պահին նրան բռնում է Կարֆեյսը։ Չարլին գնում է Կարֆեյսի խաղատուն, որպեսզի փրկի աղջկան, և ընկնում է Կարֆեյսի պատրաստած թակարդը։ Ինչ-որ պահի Չարլիի թաթը կծում են, որից նա կրկին ոռնում է։ Դա լսում է ալիգատորը և գնում է Չարլիին օգնելու։ Կարֆեյսը և Չարլին սկսում են վիճել, որի արդյունքում Կարֆեյսը ընկնում է ջուրը, և ալիգատորը ուտում է նրան։ Էնն-Մարին նույնպես ընկնում է ջուրը, նրան օգնելու համար Չարլին նետվում է նրա հետևից։ Ցավոք, կյանքի ժամացույցը, որով Չարլին կառչած էր կյանքից,  ընկնում է ջուրը, և ժամացույցի մեխանիզմի մեջ սկսում է ջուր լցվել։ Չարլին ստիպված է ընտրել՝ փրկել ժամացույցը կամ Էնն-Մերիին։ Նա ընտրում աղջկան։ Երբ ժամացույցը կանգ է առնում,  Չարին մահանում է։ Որոշ ժամանակ անց Չարլիի հոգին գալիս է քնած Էնն-Մարիի մոտ, որպեսզի հրաժեշտ տա և խնդրի նրան խնամել Իտչիին։ Դրանից հետո նա պատրաստվում է Վիշապի հետ հանդիպմանը, որպեսզի սա իրեն տանի դժոխք, բայց անսպասելի հանդիպում է Անաբելը, ով Էնն-Մարիին օգնելու և նրա համար ընտանիք գտնելու համար, որպես պարգև, Չարլիին ուղարկում է դրախտ։ Այստեղ Չարլին թերահավատորեն հետևում է, թե ինչպես է Կարֆեյսը նույն կերպ կյանքի ժամացույց ձեռք բերում՝ Երկիր վերադառնալու և ալիգատորից վրեժխնդիր լինելու համար, իսկ Անաբելն էլ նույն ձևով գոչում է, որ այդ դեպքում նա երբեք չի կարող դրախտ վերադառնալ։
Արտադրություն
Ֆիլմի ամենաառաջին գաղափարը ծագել է Դոն Բլուտի մոտ՝ «Առնետի գաղտնիքը» մուլտֆիլմի աշխատանքները ավարտելուց հետո։ Սկզբնապես սյուժեն շուն-մասնավոր դետեկտիվի մասին էր, և մուլտֆիլմն իրենից երեք պատմություններից բաղկացած կինոալմանախ էր ներկայացնում։ Գերմանական հովվաշների կերպարները հատուկ մտածվել են Բերտ Ռեյնոլդսի համար։ Սակայն Բլուտի առաջին ստուդիան՝ Don Bluth Productions-ը, ֆինանսական դժվարություններ ուներ և ստիպված էր հայտարարել իր սնանկության մասին, այնպես, որ գաղափարը մնաց էսքիզների կարգավիճակում։ Կոնցեպտը վերածնվեց 1987 թվականի հոկտեմբեր-դեկտեմբեր ամիսներին։ Նրանք մուլտֆիլմին վերնագիր մտածեցին՝ «Բոլոր շներն ընկնում են դրախտ». ներշնչվել էին այնպիսի կինոնկարներով, ինչպիսիք էին «Փոքրիկ օրիորդ Մարկերը», «Այս հրաշալի կյանքը» և «Ջո անունով տղան»։ Վերնագիրը վերցվեց այն գրքից, որը Բլուտի համար կարդացել էին չորրորդ դասարանում։ Ռեժիսորը կտրուկ մերժել է այն փոփոխելու առաջարկը՝ պնդելով, որ իրեն դուր է գալիս նմանօրինակ «պրովոկացիոն» վերնագիրը և այն, թե ինչպես են մարդիկ վերաբերում այդպիսի անվանմանը՝ մինչև կդիտեն ֆիլմը։
Տեսանկարահանում
ԽՍՀՄ-ում և Ռուսաստանում 1990-ական թվականների առաջին կեսի ընթացքում մուլտֆիլմը տարածվեց ոչ լիցենզիոն տեսաերիզներով՝ Ալեքսեյ Միխայլովի, Վասիլի Գորչակովի, Վարտան Դոխալովի, Սերգեյ Կուզնեցովի և Մաքսիմ Օշուրկովի հեղինակային մենաձայն թարգմանությամբ։ 1990-ական թվականների վերջին մուլտֆիլմը թողարկվեց VHS-ով՝ «Եկատերինբուրգ Արտ» ընկերության դուբլյաժով, ինչպես նաև «ՕՌՏ-Վիդեո» ֆիրմայի կողմից՝ սեփական թարգմանությամբ։ 2003 թվականին մուլտֆիլմը թողարկվեց  VHS-ով և DVD-ով, Յուրի Ժիվովի թարգմանությամբ։ 2006 թվականի դեկտեմբերի 7-ին ֆիլմը Ռուսաստանում թողարկվեց լիցենզիոն DVD-ով, «CP-Digital» ընկերության կողմից։
Տես նաև
Կատեգորիա:Բադի մուվի Կատեգորիա:Լիամետրաժ անիմացիոն ֆիլմեր Կատեգորիա:Ֆիլմեր կրոնի մասին Կատեգորիա:Մուլտֆիլմեր շների մասին Կատեգորիա:1989 մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:1989 ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:United Artists ֆիլմեր
Էբբի Լի Միլլեր
Էբիգեյլ Լի Միլլեր, ամերիկացի պարուսույց, բեմադրիչ, և Reign Dance Productions-ի տնօրեն ու հիմնադիր։ Նա նաև եղել է Էբբի Լի պարային համույթի հիմնադիրը ու մասնակցել է Պարող մայրիկներ ռեալիթի-շոուին։ 2016 թ. հունիսի 6-ին նա մեղավոր է ճանաչվել սնանկության հետ կապված խարդախության մեջ և 2017 թ. մայիսին դատապարտվել մեկ տարի և մեկ օր ազատազրկման դաշնային բանտում։ 2017 թ. հուլիսի 12-ին Միլերը Կալիֆորնիայի Վիկտորվիլ քաղաքի Վիկտորվիլի Դաշնային Ուղղիչ Հիմնարկին (Victorville Federal Correctional Institution) հայտնեց, որ պատրաստ է անցնել կալանքի ։
Վաղ կյանքը
Միլլերը ծնվել է 1966 թ. սեպտեմբերի 21-ին, Փենսիլվանիա նահանգի Փիթսբուրգ քաղաքում, պարուսույց Մերիեն Լորեյնին և Ջորջ Լ. Միլլերի ընտանիքում ։
Կարիերան պարի մեջ
Միլլերը մեծացել է Փեն-Հիլզում՝ Փենսիլվանիա նահանգի Փիթսբուրգ քաղաքի արվարձաններից մեկում, սովորել է իր մոր ղեկավարության ներքո Մերիեն Լորեյն պարային ստուդիայում ։ Միլլերը, ի վերջո, վերցրեց ստուդիան 1995 թվականին և վերանվանեց այն Reign Dance Productions ։ Նա վավերացվեց Ամերիկայի պարի վարպետների կողմից և 1986 թ. դարձել է Փենսիլվանիայի Պարարվեստի միության թիվ 10 գլխի անդամ, սակայն նրա անդամակցությունը դադարեցվել է 2012 թ. փետրվարին, DMA- ի հետ զրույցում ասելով, որ Միլլերի ռեալիթի-շոու Dance Moms- ը «մեր պարային աշակերտների և նրանց աշակերտների ընդհանուր թյուրըմբռնումն է և վնասակար է պարային մասնագիտությանը »։
Կարիերան իրական հեռուստատեսությունում
Միլլերը սկսեց հայտնվել 2011 թվականին Lifetime հեռուստաընկերության ռեալիթի-շոու Dance Moms- ում ։ Շոուն հեռարձակվեց յոթ եթերաշրջան մինչև 2017 թ.-ի փետրվար ։ Dance Moms- ը ցուցադրում է Abby Lee Dance Company- ի երիտասարդ ուսանողներին պարապմունքները և պարային մրցույթները։
Dance Moms- ի երեք hավելումները Էբբիի վերջնական պարի մրցույթներն են, որոնք ցուցադրվել են երկու եթերաշրջանով՝ բաղկացած 22 դրվագից , Dance Moms: Miami և Dance Moms: Abby's Studio Rescue: Վերջինս ունեցավ ընդամենը 7 դրվագ ։ Միլլերը նաև եղել է հյուր ժյուրի «Պարում ենք աստղերի հետ» նախագծում ։ 2014 թվականին Միլլերը հրապարակեց գիրք, որը կոչվում էր «Ամեն ինչ ինչ-որ սովորել եմ կյանքի մասին, սովորել եմ պարի դասին» ։
2015 թ.-ին Միլլերը բացեց Լոս Անջելեսում ALDC LA կոչվող նոր ստուդիա ։ 2017 թ.-ի մարտին Միլլերը հայտարարեց, որ դուրս է եկել հաղորդումից ։
Իրավական և ֆինանսական խնդիրներ
2010 թ.-ի դեկտեմբերին Միլլերը ներկայացրեց իր սնանկ կարգավիճակը ՝ պարտք լինելով ավելի քան 400 հազար դոլար իր հարկերում ։ Միլլերը սկսեց բազմաթիվ իրավական խնդիրներ լուծել 2014 թ․-ին։ Dance Moms- ի պարողներից մեկը դատի է տվել Միլլերին հարձակման համար։ Դատարանը հետագայում պնդում է, որ շոուի արտադրողները խրախուսում են շոուի բուռն և հակասական մթնոլորտը, որպես դիտողների ներգրավելու միջոց ։ Հինգ միլիոն դոլարանոց դատական ​​հայց է ներկայացվել Collins Avenue Entertainment- ի դեմ `համաձայնության գալու համար, որը ավարտվել է Քելլի Հիլանդի և Միլլերի միջև ։ Փեյջ Հայլնդը նույնպես ներկայացրեց Միլերին ընդդեմ հուզական խեղաթյուրման հայց ։ Բողոքները նվազեցվեցին հուզական նյարդայնացնող դատական ​​գործի վրա, քանի որ դատավորը կողմ էր Միլլերին, որովհետև Միլլերը  բարձրակարգ ուսուցչի ցուցումներից հեռու, չի վնասել երեխայի հոգեկան աշխարհը ։
2015 թ. հոկտեմբերի 13-ին Միլլերը մեղադրվում էր գաղտնի բանկային հաշիվ ստեղծելու  խարդախության համար, որտեղ թաքցրել է պարի դասերից, հեռուստատեսային գործարքներից և ապրանքի վաճառքից եկող եկամուտները։ Նա մեղադրվել է սուտ սնանկության լուրեր տարածելու, սնանկության թաքնվածությամբ և սնանկության հայտարարագրերով 755000 դոլար թաքցնելու համար ։ Եթե ​​մեղավոր ճանաչվեր, նա կարող էր 250 հազար դոլար տուգանք վճարել 20 մեղադրյալներից յուրաքանչյուրին և արժանանալ հինգ տարվա ազատազրկման ։ Նա ճանաչվել է անմեղ 2015 թ. նոյեմբերին ։ Փետրվարի 2016 թվականին գործը հետաձգվեց հինգերորդ անգամ ։ Միլլերը գործ է հարուցել IRS քրեական հետախույզերի հետ, 2016 թ. հունիսի 27-ին մեղավորության ընդունման հայց ներկայացնելու համար ։ Դատավճիռը սահմանվել էր 2017 թվականի հունվարի 20-ին ։ Այնուհանդերձ, այն հետաձգվեց մինչև 2017 թ. մայիսի 8-ը ։
2017 թ. մայիսի 9-ին Միլլերը դատապարտվեց մեկ տարվա և մեկ օրվա ազատազրկման, որին հաջորդում էր երկու տարվա վերահսկվող ազատ արձակումը   ։ Նույն սպիտակամորթ հանցագործությունների նույն նախադասությունների հիման վրա նա սպասում է ինը ամիս կամ ավելի քիչ տևողությամբ ազատազրկում ։ Միլլերը նաև կվճարի 40.000 դոլար տուգանք, հրամայված է վճարել 120.000 դոլար դատավճիռ և ԴՆԹ նմուշ տալ, կապված իր մեղավորության հետ ։ 2017 թ. հուլիսի 12-ին Միլլերը Կալիֆորնիայի Վիկտորվիլի նահանգի Վիկտորվիլի Ֆեդերալ Ուղղիչ Հաստատությանը հայտնել է իր կալանքը սկսելու մասին լուրը ։ Նա նշանակվել է բանտարկյալ 35991-068 համարի ներքո ։
Ծանոթագրություններ
Կատեգորիա:Ամերիկացի պարուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի հեռուստատեսային դեմքեր Կատեգորիա:Ամերիկացի խորեոգրաֆներ
Ալի Աբբաս
Ալի Աբբաս Ալ-Խիլֆի (علي عباس مشيهد الحلفي, Ali Abbas Al-Hilfi, ), իրանցի ֆուտբոլիստ, պաշտպան և կիսապաշտպան, հանդիսանում է А-լիգայի «Բելլինգտոն ֆենիկս»։
Ակումբային
Ալի Աբբասը հասարակության ուշադրությունը գրավել է 2007 թվականի նոյեմբերին, այն բանից հետո, երբ Իրաքի երիտասարդական թիմի երկու այլ ֆուտբոլիստների հետ միասին, Ավստրալիայում քաղաքական ապաստան խնդրել է մինչև 23 տարեկանների համար Օլիմպիական խաղերի որակավորման փուլում տեղական թիմի հետ հանդիպումից առաջ, Գոսֆորդում ։
Խաղացողը բանակցություններ է վարում Մարքոնի Ստալիոնսի հետ, սակայն 2008 թվականի սկզբին վերադառնում է Իրաք, պայմանագիր կնքելով «Ալ-Կուվայի» հետ, որի համար նա խաղացել է 30 խաղ և խփել 11 գնդակ։
2009 թվականի փետրվարին Աբբասը պայմանագիր է կնքել Ավստրալիայի ակումբի հետ, որը հանդես է եկել Նոր Հարավային Ուելսի Պրեմիեր լիգայում։ Անցկացրել է 29 խաղ և 8 գոլի հեղինակ դարձել, խաղացողը թիմի հետ միասին գրավել է երկրորդ տեղը, այնուհետև տեղափոխվել է «Նյուքասլ Յունայթեդ Ջետս» Ա-լիգայի ակումբ։
Երեք տարի անընդմեջ Նյուքասլում խաղալով, Աբբասը անցկացրել է 60 խաղ, խփել 4 գնդակ։ 2012 թվականին հունվարի 26-ին Ալի Աբբասը ստանում է Ավստլիայի քաղաքացիություն ։ Ակումբի հետ պայմանագիրը ավարտվել է 2011/12 մրցաշրջանի ավարտից հետո, իսկ Իրաքցին տեղափոխվեց ևս մեկ ավստրալիական ակումբ՝ «Սիդնեյ»։
2016 թվականի մայիսի 12-ին պայմանագիր կնքեց Հարավային Կորեաի «Պխոխան Ստիլեպս» ակումբի հետ ։ Նա չկարողացավ դառնալ հիմնական խաղացող, և մեկ տարվա ընթացքում Ալին անցկացրեց ընդամենը 10 հանդիպում Հարավային Կորեայի առաջնությունում։
2017 թվականի սկզբին Աբբասը կորցրեց իր տեղը Չխվե Սուն Խո թիմում, ակումբը առաջարկել էր, որ պայմանագիրը վաղաժամկետ դադարեցվի, բայց ֆուտբոլիստը հրաժարվել է հեռանալ։ Միայն մայիսին Աբբասը ստացավ ազատ գործակալի կարգավիճակ։
2017 թվականին օգոստոսի 23-ին վերադարձավ А-լիգա ստորագրելով երկու տարվա պայմանագիր Վելլինգտոն ֆենիկս ակումբի հետ։ Ֆուտբոլիստի խոսքերով, նա շատ այլ առաջարկներ ուներ, այդ թվում Իրաքի ակումբներից, սակայն ցանկանում էր կրկին խաղալ А-լիգայում ։
Ազգային հավաքական
Ալի Աբբաս խաղացել է վեց հանդիպում Պեկինում կայանալիք Օլիմպիական խաղերի որակավորման շրջանակներում Իրաքի օլիմպիական թիմի համար։
Հիմնական ազգային հավաքականի համար ֆուտբոլիստը անցկացրեց տաս հանդիպում և նվաճեց Ասիայի գավաթը։
Ձեռքբերուններ
Իրաք
Ծանոթագրություններ
Կատեգորիա:Ավստրալիացի ֆուտբոլիստներ Կատեգորիա:Իրաքցի ֆուտբոլիստներ Կատեգորիա:Ֆուտբոլի կիսապաշտպաններ
Ֆոնտաննայա փողոց (Վոլժսկի)
Ֆոնտաննայա փողոց (Фонтанная улица), փողոց Վոլգոգրադի մարզի Վոլժսկի քաղաքում։ Գտնվում է քաղաքի հին թաղամասում։ Այս վայրում կառուցվել և գործարկվել է քաղաքի առաջին շատրվանը։ Ծաղկաթմբերով և ռոտունդներով հանգստի անկյունը շինարարների սիրելի վայրն էր ։ Զբոսանքների հայտնի վայր է։ Փողոցը սկսվում է Լենինի պողոտայից և Պալատական հրապարակից, որի մյուս կողմում գտնվում է «Հիդրոշինարարներ» մշակույթի և հանգստի զբոսայգու մուտքը։ Փողոցի սկզբնամասում՝ Լենինի պողոտայի խաչմերուկում է գտնվում «ՄԱՆ» առևտրային ցանցի «Պլյուս» հանրախանութը։ Փողոցի վերջում է գտնվում քաղաքի առաջին շինարարներին նվիրված շատրվանով հուշարձանը և Ախտուբա գետի զառիվայրը։
Անվանափոխության պատմություն
1967 թվականին փողոցը կոչվել է «Հոկտեմբերյան 50-ամյակ» ։ 1994 թվականին, երբ տոնվել է Վոլժսի քաղաքի 40-ամյա տարելիցը, վերականգնվել է 1954 թվականի անվանումը։
Տեսարժանություն
Ֆոնտաննայա փողոցում է ապրել տեղացի բանաստեղծ, Վոլգայի հիդրոէլեկտրակայանի կառուցող Ա. Ի. Բարանչիկովը։ Տունը, որտեղ ապրել է գրողը, փակցվել է հուշատախտակ ։
Արտաքին հղումներ
Կատեգորիա:Վոլժսկիի փողոցներ
Պերմ (օդանավակայան)
Պերմ (Международный аэропорт Пермь), միջազգային օդանավակայան, որը գտնվում է Պերմում։ Օդանավակայանը բացվել է 1965 թվականին։ Օդանավակայանը տեղակայված է քաղաքի կենտրոնից 17,6 կմ հեռավորության վրա ։ Օդանավակայանի պաշտոնական անվանումն է «Միջազգային օդանավակայան Պերմ»։ Օդանավակայանը ծառայում է հիմնականում կանոնավոր ուղևորափոխադրումների համար։ 2006 թվականին փակվում է երկրորդ օդանավակայանը, որը գտնվում էր Պերմում ։
Օդանավակայնի տեխնիկական բնութագիր
Օդանավակայանը ունի սինթետիկ թռիչքուղի։ Թռիչքուղու չափերը հասնում է մինչև 3204х49 մետրի, իսկ բետոնի հաստությունը 23 սմ է։ Օդանավակայնը կարող է ընդունել բոլոր տեսակի ինքնաթիռներին։ Մագնիսական կուրսեր «թռիչք/վայրէջք» - 211° :
Ուղևորափոխադրումներ
2014 թվականին օդանավակայնը սպասարկել է ավելի քան 1 319 253 ուղևորների, և ռեկորդ է սահմանել։ Նախորդ ռեկորդը գրանցվել է 1989 թվականին։ Այդ ժամանակ տեղափոխվել է ավելի քան 1 271 000 ուղևոր։ 2015 թվականին օդանավակայանից բացվում են նոր չվերթներ դեպի Եգիպտոս և Թուրքիա ։
Արտաքին հղումներ
Կատեգորիա:Ռուսաստանի օդանավակայաններ
Իշխանաձոր (Քաշաթաղի շրջան)
Իշխանաձոր, գյուղ Արցախի Հանրապետության Քաշաթաղի շրջանում՝ շրջկենտրոնից 62 կմ հարավ-արևելք, իսկ մայրաքաղաք Ստեփանակերտից` 105 կմ հեռավորության վրա՝ Հակարի գետի ափին։
Աշխարհագրություն
Գյուղը տեղակայված է ԱՀ հարավարևմտյան հատվածում՝ Քաշաթաղի շրջանում՝ նախկինում՝ Արցախի Պարսկանք գավառում։ Բնակավայրը տեղաբախշված է Հակարի գետի ձախ ափին հարթավայրային մասում։ Բնակավայրը աչքի է ընկնում գեղատեսիլ բնությամբ։ Գյուղից ոչ շատ մեծ հեռավորության վրա է գտնվում Իրանի Իսլամական հանրապետությանը ։
Համայնքը հարթավայրային է, ունի 1700,0 հա տարածք, որից 1425,6 հա գյուղատնտեսական նշանակության, 120,6 հա անտառային հողեր։ Իշխանաձոր համայնքի սահմանային գոտով հոսում է Հագարի գետը։
Համայնքի տարածքում խմելու ջրի համար առկա են թվով 40 գործող անհատական ջրհորներ։